**Stanislav Hruban: Surfing zmenil môj pohľad na život.**

**Projekt Choose your wave nie je o dovolenkovom surfovaní. Je o skutočnom živote**

V jednom zo svojich mnohých projektov, Choose your wave, sa Stanislav zameral na surfing. V skutočnosti však túto čoraz viac obľúbenú činnosť dovolenkárov poňal skrz skutočný život. Život, ktorý nie je pre obyčajného človeka práve bežný. Jeho hlavná idea je o prepojení hlbšej filozofie so surfovaním, ale najmä o príbehoch ľudí všetkých kategórií. Tí, podobne ako Stanislav, sa rozhodli zmeniť svoje zaužívané štandardy plné konzumného komfortu. To všetko kvôli svojej vášni. Okrem projektu Choose Your Wave, je Stanislav Hruban autorom i ďalších zmyselných dokumentov týkajúcich sa napríklad skateboardingu – Choose Your Way, vzrušujúceho života majsterky v paraglidingu, Kristíny Bugakow a mnoho ďalších.

Podieľa sa aj na tvorbe známej značky NOIRE FASHION – The Code od Fashion či pomáha s manažmentom úspešnému MMA zápasníkovi Jakubovi Dohnalovi. A aby sa pre svoju vášeň udržal v čo najlepšej kondícii, sám sa zápaseniu vo voľnom čase venuje. Vo víre tohto hektického života sa Stanislav živí podnikaním s nádržami.

**Peniaze znamenajú veľa, ale sú fiktívne...**

 „Hneď po strednej škole som sa, klasicky, rozhodol ísť na vysokú školu.“ . Obaja jeho rodičia sú vysokoškolsky vzdelaní a dnes pracujú v úspešných firmách. „Bolo to pre mňa v tej dobe viac ako samozrejmé. Vybral som si ekonomickú fakultu. Rozhodnutie bolo jasné ako blesk z jasného neba z dvoch veľmi prostých dôvodov. Na ekonómku chodia krásne dievčatá, a navyše je to odbor o jednej z najpodstatnejších vecí na svete – o peniazoch. Čo viac si v živote priať?“

S jeho typicky rebelským úsmevom, ktorý podtrhuje jeho hustá brada však vysvetľuje, prečo školu nakoniec nechal. „Postupne som ale zistil, že pekné dievčatá nie sú len na ekonómke a peniaze sú fiktívnou záležitosťou. Začal som si toho priať omnoho viac, lebo ma prestali zaujímať povrchnosti. Nič z toho však neľutujem, pretože aj toto zistenie mám vďaka škole.“

**Spojenie s prírodou nezapriem. Surfing mi pomáha s ňou zrásť**

Mladý dokumentarista má ešte aj v súčasnosti halu, v ktorej vyrába nádrže. Podnikať začal už počas svojho neúspešného štúdia na vysokej škole. „Človek sa jednoducho nejak živiť musí. Ale viem, že odjakživa som bol prepojený s prírodou. To nezapriem. A tento druh výroby ju celkom znečisťuje,“ opisuje svoje podnikanie, zdá sa, akoby s miernymi výčitkami. Vo flanelovej košeli, šiltovke a športových nohaviciach, ale podnikateľa veľmi nepripomína. „Stále som mal blízko k športu. Nechcel som stráviť svoj život takýmto spôsobom. Ako sa hovorí, „keď vás niečo serie, tak to zmeňte. A úplnou náhodou, pravdepodobne som si to privolal, stretol som sa s partou ľudí, s ktorými sme sa k tomuto zázračnému športu vzájomne dotiahli. Vlastne, veľmi sme sa prehovárať ani nemuseli.“ (smiech)

Autor: Ren

(text je len ukážkou rozhovoru, pre spravodajský portál, pre pokračovanie, kontaktujte ma alebo si objednajte job priamo na mieru)